Nissan 350Z esindab testitavate autode seas tõelist ajalugu. 1970ndate aastate alguse mudeli 240Z järeltulija paisus eriliste mõõtmeteni, eemaldudes vähehaaval traditsioonilisest sportautost. Õnnestunud tagasipöördumine algse idee juurde sai teoks mõni aeg tagasi, kui USA ja Jaapani turgudele jõudis 3,5liitrise V6-mootoriga varustatud kaheistmeline uudistoode. Euroopasse saabus 350Z veidi hiljem, millele peagi lisandus ka kabriolett.